Xènia Bussé: #EmCasoAmbTu si necessites passaport català | Núvol\nXènia Bussé: #EmCasoAmbTu si necessites passaport català\nMiquel Moiga, poeta de Gandia, sol·licita un passaport al futur president o futura presidenta de la República de Catalunya. Xènia Bussé s’ofereix a casar-se amb ell per papers si la via diplomàtica no funciona. L’amor està per damunt de la llei.\nMiquel Bauçà deia que avui dia ja només els poetes creuen en els Països Catalans. Biel Mesquida ha proposat d’evitar el plural i dir-ne “el país català”. Aquests dies, alguns intel·lectuals valencians han alçat la veu per dir que no es volen quedar fora d’una futura República Catalana. Miquel Moiga escrivia en un article publicat a Núvol: “El retrobament i reconeixement polític dels connacionals catalans en una futura República Federal Catalana –o Catalànica, com va anomenar-la el valencià Miquel Adlert– serà la solució per salvar la nostra llengua i cultura. Que no ho dubte ningú, perquè coneixent l’estat espanyol dubte –fins deixar de rebre oxigen a les neurones– que aquell permeta que la República de Catalunya actue com un kin-state amb la resta dels Països Catalans (com va batejar-los el valencià Benvingut Oliver)”.\nI acabava així: “Jo, com a català de Gandia, sol·licite al futur president o futura presidenta de la República de Catalunya, el passaport que em correspon per a dignificar la identitat dels avantpassats que han patit la repressió, la fam i la humiliació durant els darrers tres-cents anys: el de la nacionalitat catalana. Qui s’hi apunta?”\nLa periodista Xènia Bussé ho té molt clar i ha llançat un missatge a Miquel Moiga i als qui vulguin tenir passaport català: “Si no aconsegueixes el passaport català quan siguem independents per alguna cabronada, a banda de denunciar-ho, si vols, em caso amb tu per papers i així tindràs el passaport. Després em divorcio i em caso amb el següent. Cap problema”.\nDes de Núvol convidem homes i dones del Principat a fer un pas endavant. Si esteu disposats a contreure matrimoni per facilitar el passaport a altres ciutadans o ciutadanes del país català, podeu fer pública la vostra declaració a les xarxes socials amb el hashtag #EmCasoAmbTu. També ens podeu enviar una foto vostra amb una breu declaració i la publicarem a Núvol.\nFerran López el 31 agost 2015 a les 19:05 ha dit:\nCom a presa de posició en clau de conyeta, està bé. Parlant seriosament –que la qüestió és molt seriosa–, tot dependrà de la manera com se solucioni la qüestió constitucionalment, és a dir, de la voluntat política (la qual podria ser regionalisto-aïllacionista, vista la manca de consciència nacional del neoindependentisme majoritari). Per exemple, caldria veure si és possible concedir la ciutadania catalana unilateralment, ho reconegui l’Estat espanyol o no; i no ho dic tan sols perquè això hagi de dependre de tractat internacional, sinó també perquè estic a favor de reconèixer la ciutadania catalana als connacionals, naturalment, però en contra de la doble ciutadania catalana i espanyola. D’altra banda, no et diu ningú que el mer casament amb un ciutadà català necessàriament hagi de comportar l’obtenció de la ciutadania; als EUA, per exemple, això no passa pas.\nEs donen massa coses per descomptades.\nTeresa Costa-Gramunt el 1 setembre 2015 a les 10:24 ha dit:\nVist com a manifestació antropològica, que el procés cap a l’independentisme català provoqui idees com aquesta vol dir fins a quin punt estem parlant d’un procés vital, eròtic, engrescador… Ara digueu-me: a l’altra banda que s’ofereix? Mastegots!\nMaya el 1 setembre 2015 a les 11:09 ha dit:\n“vital, eròtic, engrescador”, que té com a contraris “mortal, mòrbid, descoratjador”\nEros vs Thanatos.\nEs pot dir de moltes més maneres, però aquesta és la més clara i sintètica.\nMANUEL MOLINS el 1 setembre 2015 a les 10:44 ha dit:\nMoltes gràcies. Em sembla que, poetes o no, hi ha molta gent al País Valencià que demanaria el passaport a la República Catalana. I no va de cap “conyeta”. Precisament perquè és una qüestió molt seriosa molta gent ens la prenem com és: seriosament.\nFerran López el 1 setembre 2015 a les 17:22 ha dit:\nNo considero cap “conyeta” els drets dels connacionals; ben al contrari, ho considero una qüestió central. Això de “conyeta” es referia a la proposta d’accedir a la ciutadania via casament; una proposta que em sembla benintencionada però banalitzadora, però, sobretot, que dóna massa per descomptat: qui diu que necessàriament el casament hagi de donar la ciutadania catalana?\nJosu M. González el 1 setembre 2015 a les 14:32 ha dit:\nUna excel·lent iniciativa Xenia. Jo també m’apuntaria però, per que fos possible la República Catalana hauria de incloure en el seu articulat un, que permetés la poligàmia i la poliàndria.\nPenso que en una República Catalana oberta a las múltiples sensibilitats i Moderna, aquestes dues figures podrien mostrar al mon que l’esperit dels catalans va molt mes enllà que les seves legitimes reivindicacions locals.\nLa llibertat de creença i el respecte a la individualitat ha de ser un dels eixos que articulin una societat mes justa.\nDes de aquestes línies vull reivindicar aquesta manera de pensar.\nSemblarà una broma la meva reivindicació però i crec.\nFerran López el 1 setembre 2015 a les 17:23 ha dit:\nLa poligàmia i la poliàndria estan prohibides per la Declaració universal dels drets humans, precisament perquè són considerades formes de violació de la llibertat individual.\nJosu M. González el 5 setembre 2015 a les 13:12 ha dit:\nTinc davant meu la Declaració Universal dels Drets Humans que hi ha penjada en la pagina Web del Parlament de Catalunya i cap articulat fa referència a la poligàmia i la poliàndria. Es mes l’únic article que parla de la unió en matrimoni, Article 16, parla de un matrimoni lliure i consentit.\n1. A partir de l’edat núbil, l’home i la dona, sense cap restricció per raó de raça, nacionalitat o religió, tenen dret a casar-se i a fundar una família. Ambdós tenen drets iguals al matrimoni, durant el matrimoni i en el moment de la seva dissolució.\nCosa que pot servir per una relació consentida i múltiple, Ho sento si per tu el dret de fundar una família es monogámic però trobo que el dret d’associació (Article 20) pot servir també per defensar la meva proposta.\nSense rancúnies. Atentament


En cotxe fins a l’arena? Comença la regulació del caos a les platges\nPRESSIÓ AL LITORAL\nCampos, Muro, Manacor i Artà es plantegen la reordenació de l’accés de vehicles a la costa verge\nM. BONNÍN Manacor 03/08/2015 10:47\nEl col·lapse a les carreteres de Mallorca durant la temporada alta es trasllada als aparcaments de les platges. L’estiu va començar amb la polèmica per la clausura del pàrquing de ses Covetes (Campos). En d’altres indrets, els ajuntaments comencen a prendre mesures per controlar el caos que provoquen els cotxes que es volen acostar tan a prop com puguin a l’aigua de la mar.\nL’Ajuntament de Muro ha acordat per unanimitat de tots els partits regular l’estacionament a les Casetes dels Capellans perquè els forans només puguin estacionar el cotxe a l’arparcament habilitat des de fa alguns anys, on antigament hi havia el camp de futbol. Tant els propietaris de les Casetes com els murers disposaran d’una targeta Acire (de circulació restringida) que els permetrà aparcar el cotxe als camins de dins el nucli. Quan el pàrquing estigui ple, els qui no tenguin targeta hauran de sortir-ne. El Consistori preveu posar en marxa els sistema a final d’agost. En aquest cas, els banyistes tenen l’opció d’aparcar dins el nucli urbà de Can Picafort, que està molt a prop.\nNo passa el mateix a ses Covetes, que començà l’estiu sense pàrquing i previsiblement l’acabarà igual. Malgrat que s’havia especulat amb la possibilitat que els propietaris tornassin a obrir el solar per estacionar-hi sense fer pagar, aquesta no seria una opció legal i, segons el Consistori, ni s’ha plantejat. “Estam igual que estàvem”, indica el batle de Campos, Sebastià Sagreras. Pel fet de ser una zona Anei, un aparcament al nucli només seria possible si fos públic, segons un informe del Consell de Mallorca. Això seria, a més, una excepció, perquè l’Anei del Trenc té un Pla Especial que així ho preveu. Actualment, al nucli costaner hi poden aparcar els vehicles que caben al carrer i uns 400 cotxes en zona blava. Quan està ple, els veïns també han de menester una targeta per poder passar-hi.\nL’Ajuntament d’Artà també preveu enfrontar-se a aquesta problemàtica properament. El batle, Tolo Gili, anuncià la intenció d’habilitar un pàrquing a Cala Torta en una parcel·la prèviament expropiada. Aquesta no seria la millor opció, segons el GOB. Actualment, els vehicles ja estacionen en un espai de domini públic, on caben poc més d’un centenar de vehicles. “S’hauria de regular aquest aparcament i protegir el sistema dunar”, indica Antoni Muñoz, portaveu del grup ecologista. “D’aquesta manera es faria una gestió integral de la zona”, afegeix. En aquest cas, les modificacions s’haurien de negociar amb la Demarcació de Costes.\nA Cala Varques, en canvi, la solució adoptada és diferent. Els banyistes accedeixen a la platja per un camí on mai no hi ha hagut aparcament. L’Ajuntament ha decidit prohibir estacionar a la via, després d’anys de progressiva saturació.\nSegons dades del Ministeri d’Interior, el 31 de desembre de l’any 2014 hi havia 916.602 vehicles matriculats a les Illes Balears, 652.287 dels quals eren turismes. No existeix cap registre que quantifiqui quants d’aquests són de lloguer. A més a més, s’ha de tenir en compte que les agències també n’utilitzen de matriculats en altres comunitats autònomes, segons indica Antoni Masferrer, president de la patronal d’empreses de lloguer de vehicles Baleval.\nEls murers disposaran d’una targeta Acire per poder aparcar als Capellans. L’Ajuntament de Manacor prohibeix aparcar a la via que condueix cap a Cala Varques i que havia esdevingut un caos. Els banyistes que arriben a ses Covetes troben clausurat l’aparcament. Pressió humana a Cala Torta.\nA Cala Varques s’hi va a peu o amb bicicleta


Què podeu fer a Barcelona avui dimecres 21 d’abril del 2021\nAnna Tamayo es desdobla en diversos personatges per denunciar el feminicidi\nDimecres, 21/04/2021 - 10:39\nResulta curiós comprovar com recentment s’està reescrivint la història de les bruixes que va tenir lloc fa ni més ni menys que uns 500 anys per mitjà de diferents creacions artístiques, des de la pel·lícula basca Akelarre, guanyadora de cinc Goya, fins al disc Lilith, de Maria Rodés passant per l’assaig de Silvia Federici, Caliban i la bruixa o la novel·la d’Irene Solà, Canto jo i la muntanya balla, reconvertida ara en obra teatral. I la lectura és molt diferent de la que teníem assimilada. No eren dones malignes que invocaven el diable, sinó víctimes d’una època de submissió que van pagar amb les seves vides per motius molt diferents ja fossin econòmics o socials. Ara, l’actriu Anna Tamayo (Cándida) torna a denunciar aquest genocidi femení amb 200.000 dones, que pot veure’s a la Sala Fènix.\nUna àvia ens posa en context\nL’escenografia representa una casa rural amb taules, diversos mobles i estris de fusta, unes plantes penjades i unes cordes. El pròleg està presentat per una àvia, Merceditas, una professora d’Història jubilada que dialoga espontàniament amb el públic, tracta temes d’actualitat com la pandèmia i, per relacionar-ho amb el passat, ens demana que tanquem els ulls per transportar-nos al segle XIV quan la pesta negra va atemorir la població, com ara. Ens explica amb l’ajuda d’unes patates el que va suposar el feudalisme i com les dones eren mà d’obra, tenint com a feina (forçada) la maternitat.\nDenúncia que, una mica més tard, durant els segles XVI i XVII van ser assassinades més de 200.000 dones sota l’acusació de bruixeria. Però és que, ens explica, a Catalunya en tan sols cinc anys hi va haver més de 400 execucions i no només en mans de l’Església, sinó també amb la complicitat dels tribunals civils. Per exemplificar-ho decideix explicar-nos un conte. Aquest inici serà l’únic moment de distensió de l’espectacle, quan s’escolta algun riure per la simpatia i naturalitat del personatge. Però és un miratge que dura poc. Es va acabar el bon rotllo.\nLa curandera i la llevadora\nMentre sonen unes veus malèfiques coneixem la Jaumeta, una bona dona que es dedica a preparar remeis casolans pels seus veïns tot i que ara sembla que, amb l’aparició dels doctors, ja no són tan necessaris. Acaba de quedar-se viuda després de la mort del seu marit durant un gran diluvi i ha de fer-se càrrec de les seves dues filles. Al seu marit difunt li explica que viu amb por perquè diuen que al poble hi ha unes bruixes que pacten amb el dimoni i tem sortir de casa. A més, les autoritats han demanat la col·laboració dels habitants per denunciar comportaments sospitosos i sospita que la seva envejosa cunyada pretén arrabassar-li les seves terres.\nUns cants celestials serveixen per presentar la Joana, una llevadora molt religiosa l’interlocutor de la qual és Jesús, a qui s’adreça per explicar-li els seus problemes. Lamenta la falsa acusació patida per una companya que va entregar un nen al dimoni i la prepotent actitud dels inquisidors civils que les fan despullar-se per comprovar si tenen marques del diable al cos.\nLa camperola i les millors escenes\nL’última dona que coneixerem és la Felipa, una camperola una mica xafardera que no té fills i ven patates. Comenta amb la seva amiga Ramona els rumors que corren per la localitat i no deixen canya dreta. Les xafarderies malintencionades estan tenint tràgiques conseqüències. A partir d’aquest moment, una vegada realitzades les presentacions, anirem descobrint com evolucionen les seves tres vides i en el que derivaran.\nAquest muntatge té moments molt anguniosos com l’interrogatori, entre tortures, a un dels personatges; d’altres més dolços on canta a un nadó tot i que el missatge és contundent «si ets dona llesta diran que ets bruixa». I no podia faltar l’embogit aquelarre en el qual la protagonista es deixa portar, arriba a les seves pròpies conclusions i acaba reconeixent que «vas fer el que vas poguer, com totes.»\nUna actriu versàtil per a un text esclaridor\nL’obra explota el talent i la versatilitat d’Anna Tamayo en un registre molt dramàtic totalment oposat al més gamberro que va mostrar a la recent Cándida, tot i que a totes dues mostra la seva energia devastadora (és un huracà, una força de la naturalesa) i les seves reivindicacions femenines. Juga amb els tons, els accents i els moviments perquè diferenciem clarament els diferents personatges que encarna. Destaquen també la il·luminació i l’ambientació sonora que contribueixen a augmentar el dramatisme.\nEl text, creat al costat de la directora Ángela Palacios i la col·laboració de Mercè Alegre, és fluid i no deixa dubtes sobre els fets. Van ser acusades sense proves, tan sols per uns comentaris insidiosos, les van obligar a inventar-se històries i a reconèixer la seva culpabilitat. Destorbaven per motius molt diferents, no eren necessàries i en aquells anys d’opressió contra les dones es va cometre un dels grans feminicidis de la història. Va ser la guanyadora de la secció oficial del recent festival CatBaSur i també es va emportar el premi del públic i no és estrany perquè és com un cop de puny a l’estómac, un crit desesperat d’atenció. Sí, avui no les cremen a la foguera ni les pengen, però la violència masclista continua provocant tragèdies. ¡Ni una menys!\n¿On? Sala Fènix (Riereta. 31).\n¿Quan? de dimecres a diumenge, a les 20 hores. Fins al 9 de maig.\nSala Fènix Teatre Què fer avui a Barcelona Feminisme


Manresa apuja els impostos un 2,5%, la brossa, un 4,1% i la del comerç, un 6% - Regió7\nBonifica més les plaques solars i mantindrà el descompte a les terrasses el 2022\nManresa | 18·10·21 | 12:06 | Actualitzat a les 14:29\nLa tresorera, Manuela Hervás, l'alcalde, Marc Aloy, i el regidor d'Hisenda, Valentí Junyent Francesc Galindo\nL'alcalde de Manresa, Marc Aloy; el regidor d'Hisenda, Valentí Junyent, i la tresorera, Manuela Hervás, han presentat les ordenances fiscals municipals per al 2022 que estableixen un increment dels impostos i taxes del 2,5%. En el cas de la brossa a les llars augmentarà un 4% i per al comerç, un 6%.\nL'equip de govern ha acordat aquests increments després de la congelació de l'any passat en el context de l'epidèmia de covid-19.\nEl 2,5% equival a 975.000 euros que consideren que són els diners que es necessiten per fer front a l'increment de l'IPC previst del 4% i a la pujada salarial al funcionariat del 2% que té previst aplicar el govern central, a banda també de la pujada del cost dels subministraments.\nRecàrrec del 50% als pisos buits\nL'Impost de Béns Immobles (IBI) creixerà de mitjana un 2,5%. La gran novetat dels nous tributs és el recàrrec que preveuen del 50% que s'aplicarà als rebuts dels habitatges de propietaris que en tinguin tres o més desocupats de manera permanent. L'alcalde Marc Aloy va afirmar en la presentació que "no ens podem permetre tenir tants habitatges buits".\nPel que fa a l'impost sobre l'increment de valor dels terrenys de naturalesa urbana, la plusvàlua, el tipus impositiu passa del 15,49% al 16,87%, lluny del topall del 30%.\nPugen les escombraries\nLa taxa d'escombraria domèstica passarà de 120 a 125 euros (un 4,1%) i en el cas dels establiments i comerços l'increment serà del 6%.\nL'increment s'aplica per fer front a l'augment del cànon per tona abocada a l'abocador de Bufalvent. Pel que fa als establiments comercials, el 6% és per pagar despeses del nou sistema de recollida de residus que s'aplicarà a la ciutat a partir de l'any que ve, ja que en aquest sector comercial es farà abans que el domiciliari.\nGrua unificada a 125 euros\nLa taxa per la recollida de vehicles ja no tindrà un preu de dia i un altre de nit i s'unifica en 125 euros. L'Ajuntament assumirà el servei a partir de l'1 de gener.\nFins ara el preu era de 108 euros de dia i 119 de nit.\nLes bonificacions per a la instal·lació de plaques solars s'amplia de les unifamiliars a les plurifamiliars i naus industrials. La bonificació tindrà un topall de 200 euros anuals per Kw instal·lat.\nEs manté la bonificació del 75% de l'impost de vehicles elèctrics i del 50% per als híbrids.\nEn la plusvalua hi haurà més famílies que podran accedir a bonificacions. Fins ara s'aplicava una bonificació del 95% a les famílies que ingressaven menys de 13.943 euros anuals, i ara s'amplia el marge fins a ingressar 15.935. Per beneficiar-se de bonificació del 70% calia cobrar menys de 17.927 i ara serà 19.919.\nLa bonificació de la taxa per ocupació de la via pública amb taules i cadires es mantindrà durant el 2022.


La permanent hipèrbole de la política. Crònica castellera dels números de la Generalitat | Diari de Tarragona\nLa permanent hipèrbole de la política. Crònica castellera dels números de la Generalitat\nEsmena de la CUP, que ERC vol de soci preferent, xec en blanc del PSC, al què Junts no vol veure ni en pintura tret dels frescos de la DiBa, final sobtat en Comú i enèsima batussa del govern de col·lisió\n24/11/2021 07:51 | Actualizado a 24/11/2021 07:51\nEl conseller d’Economia va presentar dies enrere els pressupostos, primer quadre del primer acte del gran teatre anual d’escenes previsibles per repetides fins a l’extenuació del vodevil. Francesc-Marc Àlvaro, que de política en sap un munt, ha hagut de fer crítica teatral i ha dit ben dit que «la comèdia ja no dona més de sí». Esmena a la totalitat de la CUP, que resulta que ERC la vol de soci preferent, xec en blanc del PSC, al què Junts no vol veure ni en pintura tret dels frescos de la Diputació de Barcelona, amb final sobtat en Comú i l’enèsima batussa del govern de col·lisió. No cal espòiler, tothom sabia el desenllaç: l’assassí és el majordom i els comptes si més no es tramitarien.\nLlegeixo que estem al davant d’«el pressupost més elevat i expansiu de la història», que «en termes de magnitud, són els pressupostos més importants que mai s’han presentat en la història» i simplement són, ras i curt, «els millors» de la història. En escoltar un tall per ràdio sense saber qui parlava, em vaig pensar que era un senyor que feia una crònica castellera, que és el gremi que es mesura en unitats d’història. Quan vaig seguir escoltant, em va venir al cap una cançó d’en Pi de la Serra, «soc de la Nova Cançó, soc el millor, soc el millor». I ja vaig aterrar a la permanent hipèrbole de la política. Era el conseller d’Economia, misser Jaume Giró i Ribas, llicenciat en Ciències de la Informació i graduat en Direcció d’Empreses i una dilatada praxis professional en la cruïlla d’aquests dos mons.\nEn fi, que som i serem gent collonuda tant si es vol com si no es vol.\nL’Administració pública té una tendència sobredimensionada a qualificar-se per sobre de les seves possibilitats. La política contraresta amb els seus adjectius la substantivitat numèrica de les enquestes que tendeixen a donar-li carbassa i de les urnes que l’esmicolen en minories condemnades a la cadena perpètua de la geometria variable i el canvi de cromos, en aquest cas entre tots dos costats de la plaça de sant Jaume. El país se n’està anant a fer punyetes per una concatenació d’etiologies que a vegades són ella mateixa i resulta que l’apedaçarem amb uns pressupostos que fan història. Sursum corda!\nUn catedràtic d’Història Econòmica molt eximi, anomenat Fabià Estapé, em va venir a dir que els valors pecuniaris són relatius segons els temps i que l’economia és una ciència inexacta, més de la conducta que de l’aritmètica, tot i que semblés tot el contrari, perquè depenia de variables emocionals de força directament proporcional a la dels calers que mouen. Els cracks, del 29 al del 79, eren resultat tant del pànic com dels comptes d’explotació de la indústria i el comerç. A partir d’aquesta premissa, quan algú parla d’economia em miro doblement la seva credibilitat com a font d’informació.\nEn el cas que ens ocupa, el conseller Giró acredita meritocràcia fora de dubte, la qual cosa s’agraeix en l’únic territori professional –la política– en el qual no s’exigeix a ningú que tingui coneixements d’allò que ha de dirigir o d’administrar. La seva àrea professional és la de l’empresa, grans empreses més o menys Ibex: ha tingut càrrecs directius a la Caixa, Gas Natural, Repsol, Petronor... Un centenar de càrrecs a 68 societats, diu mrs. Viquipèdia, i és el conseller amb més patrimoni, 7,1 milions d’euros, 5 dels quals en un compte corrent, segons mr. Portal de la Transparència de la Generalitat.\nTot plegat ens indica que els pressupostos meravellosos ho són a criteri –respectabilíssim–d’un senyor acostumat a guanyar molts diners, i no sé si el què abelleix a un senyor que guanya molts diners és el millor per als que no en guanyen tants a la cara oculta de l’eix de coordenades d’arribar a final de mes. No puc parlar del conseller Giró en la distància curta, més enllà d’haver sopat al seu costat amb amics comuns, i que no em quedés cap interès per repetir l’experiència. Circumstància que m’apresso tanmateix a contrastar amb la visió diferent de la meva d’aquests estimats amics comuns, que el tenen tractat i ben considerat, i en conseqüència en Giró deu ser un paio que val la pena.\nAixò sí, evitar triomfalismes en un tema tan delicat i que afecta tanta gent com l’economia, hauria de ser un precepte de decència institucional. Deixin als castellers les competicions en la base infinita de la història.


Operació pionera al Trueta per extreure per endoscòpia el teixit intern de l'esòfag - Diari de Girona\nOperació pionera al Trueta per extreure per endoscòpia el teixit intern de l'esòfag\nAquesta intervenció, realitzada a una pacient de 55 anys afectada d'un tipus de càncer que en la majoria de casos implica l'ús de cirurgia convencional, li ha permès evitar l'extirpació i conservar l'òrgan fonamental per a la deglució\nalba carmona girona 04.04.2018 | 08:13\nImatge d´arxiu d´una intervenció a l´hospital Josep Trueta de Girona per extirpar un càncer del sistema digestiu en fase inicial per via endoscòpica. ics girona\nL'hospital Josep Trueta de Girona ha realitzat una intervenció pionera per extreure a través de la boca el recobriment intern de l'esòfag d'una pacient afectada de càncer. La intervenció, realitzada per via endoscòpica pel servei de Digestologia en col·laboració amb el de Cirurgia General i Digestiva, es va realitzar a una dona de 55 anys que evoluciona favorablement.\nLa pacient patia un carcinoma escamós superficial, un tipus de càncer que en la majoria de casos implica una cirurgia convencional, per la qual cosa se li hagués hagut d'extreure l'esòfag. La dissecció endoscòpica submucosa que se li ha fet, li ha permès evitar l'extirpació i conservar l'òrgan fonamental per a la deglució.\nDes del 2016, l'hospital Trueta realitza aquest tipus d'intervencions en casos de tumors molt localitzats, però fins ara només s'havien fet extirpacions molt segmentades.\nEn aquest cas, en una intervenció que va durar unes tres hores, es va extreure a través de la boca la meitat del recobriment intern de l'esòfag, un teixit de 8 centímetres de llargada que revestia tota la circumferència de l'òrgan.\nDes de l'any passat el servei de Digestologia del centre de referència de les comarques gironines potencia l'aplicació de tècniques d'endoscòpia per a neoplàsies incipients de còlon, estómac i esòfag. Aquest tipus de càncers, tot i estar en estadis inicials, tradicionalment s'erradiquen amb cirurgia convencional, allargant el procés de recuperació del pacient.\nAmb la nova tècnica, el centre estima que cada any podrà fer un centenar d'intervencions endoscòpiques així, la qual cosa evitarà el quiròfan i la cirurgia oberta.\nL'avenç en el camp de les endoscòpies i la millora de l'instrumental que s'utilitza obren un nou escenari d'oportunitats d'a-plicació de diferents tècniques per a cada cas, indiquen des de l'hospital.\nUna de les més innovadores és la resecció transmural endoscòpica, que el Trueta va ser el primer hospital català de posar en pràctica el 2015 per als tractament dels tumors de còlon, i que, gràcies a la seva evolució, permet un alt índex de precisió en el procés d'extirpació de l'àrea afectada.\nEl servei de Digestologia del Trueta també és capdavanter en l'ús de l'anomenada radiofreqüència endoscòpica per al tractament de l'esòfag de Barrett, i en la dissecció endoscòpica submucosa amb bisturí endoscòpic.\nAquestes tècniques es duen a terme amb una sedació profunda, en comptes de l'anestèsia que s'utilitza en cirurgia convencional, cosa que simplifica la preparació per a la intervenció i permet al pacient una recuperació molt més ràpida.\nRep l'alta la nena de 8 anys que quasi s'ofega en una piscina de Vilopriu


Trapero, un escolta amb nervis d’acer (Enric Borràs)\nEl major dels Mossos d’Esquadra ha dirigit la resposta al primer atemptat jihadista contra Catalunya\n6 min. Barcelona 25/08/2017 00:46\n651x366 Trapero, un escolta amb nervis d’acer Trapero, un escolta amb nervis d’acer\nDes de la finestra veia com s’anaven acostant grups de policies caminant tranquil·lament, sense cap pressa; com herbívors desmenjats. Aquell matí de fa quatre anys Josep Lluís Trapero (Santa Coloma de Gramenet, 1965) havia convocat més de 200 comandaments del cos a una de les primeres reunions que dirigia com a comissari en cap dels Mossos d’Esquadra. A l’hora prevista en faltaven més de la meitat, però va començar puntual. Mentre la reunió avançava, durant ben bé un quart d’hora, van continuar entrant policies. Quan es va acabar els va avisar que no tolerava la impuntualitat i que allò no podia tornar a passar.La majoria no s’ho esperaven, els va deixar clavats a la cadira.\nL’home que ha dirigit la resposta policial al primer atemptat jihadista contra Catalunya és directe. Els amics i els companys de feina tenen clar que diu les coses com les pensa -sense filtres, encara que siguin dures- però amb educació. S’enfada com tothom però no perd mai la calma ni crida enfadat, manté la sang freda. Els nervis d’acer l’han ajudat en la crisi més gran que han hagut d’afrontar mai els Mossos d’Esquadra. El rigor que conserva d’una carrera policial centrada en la investigació ha fet que no hagi permès que el cos comuniqués res que no estigués confirmat al 100%. És igual que els policies que van disparar a Younes Abouyaaqoub a Subirats el reconeguessin per les fotografies que se sabien de memòria. Fins que no en van confirmar la identitat per les empremtes dactilars, no va fer públic oficialment que havien mort l’assassí de 14 persones i que havia deixat més d’un centenar de ferits a la Rambla.\nEls nervis d’acer no només els manté amb les crisis, també davant dels periodistes. El major sap que atendre’ls forma part de la seva feina, però no és la part que més li agrada, precisament, ni la que considera més important. A més, no tolera la mala educació. Per això, quan un periodista holandès va abandonar la roda de premsa de dilluns en què es va confirmar que Abouyaaqoub havia sigut l’autor de l’atemptat de Barcelona, es va haver de contenir. L’home va marxar a mitja roda de premsa queixant-se efusivament pel fet que també es fes en català -la volia tota en espanyol o en anglès-, i Trapero li va deixar anar: “ Bueno, pues molt bé, pues adiós ”. La frase es va convertir en trending topic mundial a Twitter en qüestió d’hores. A la tarda l’il·lustrador Jordi Calvís havia convertit la frase en una il·lustració i al cap d’una estona ja se’n venien samarretes a internet.\nAquesta mena de ressò, per molt simpàtic que sembli, no agrada al major. No busca que el reconeguin per una sortida de to enginyosa, ni per cantar Serrat tocant la guitarra després d’una paella a casa de la periodista Pilar Rahola, a Cadaqués, acompanyat de tota mena de personalitats, com el president Carles Puigdemont. Vol que se’l prenguin seriosament. Tal com reconeix un company del cos, les relacions humanes no són el seu fort. I encara que en aquest sentit, afegeix, ha millorat molt, l’allau d’aquests dies l’està aclaparant. Abans, quan sortia de la comissaria a dinar i anava pel carrer, com que va sempre uniformat, molta gent l’aturava per demanar-li direccions, o ajuda sobre on podia trobar una comissaria per fer una denúncia o un tràmit. No el reconeixien com a major, explica un altre company de feina, sinó com a policia. I ell actuava com a tal: contestava si sabia la resposta i, si no, era capaç de preguntar a algun dels seus guardaespatlles si coneixien el carrer que demanava el ciutadà. Des de l’atemptat, es troba que encara que surti de paisà el reconeixen. Que hi ha gent que li demana que es fotografiï amb ells, o que l’atura per donar-li les gràcies. Després d’un aplaudiment espontani al mig del carrer, ha arribat a plorar d’emoció.\nLlicenciat en dret, amb un postgrau en direcció de la seguretat pública i format amb un curs de l’acadèmia de l’FBI dels Estats Units, la passió i la vocació de Trapero sempre han sigut la investigació. Valora la responsabilitat, és rigorós i ho reclama als altres. No perdona la deslleialtat. Quan no treballa, vesteix auster amb uns texans i una samarreta, s’enfunda les botes i enfila muntanya amunt. Manté els valors de quan va ser escolta, expliquen el doctor Bonaventura Clotet i el periodista Joan Vehils, que el coneixen a fons: “Sempre comenta que l’escoltisme el va ajudar a créixer sanament”. Qui ha sigut escolta sap que quan se n’ha sigut, en certa manera se n’és sempre. Potser també és d’aquí d’on treu l’estima a la feina ben feta. L’exigència que es té per a si mateix aquest self-made man nascut al barri de Singuerlín que va entrar als Mossos com a agent ras amb 25 anys, la té amb tothom. Amb 52 anys ha arribat al càrrec de rang més alt dels Mossos d’Esquadra, el de major. Però insisteix que la seva feina, com a policia, és servir els ciutadans. Per això s’ha disculpat públicament, diverses vegades, per l’ull que els Mossos van treure a Ester Quintana a la manifestació de la vaga general del novembre del 2012. I ho ha fet sabent que aquest gest incomoda molts membres del cos.\nDistant i proper\nEl major dels Mossos és un punt distant, però els qui el coneixen exliquen que també és transparent: encara que mantingui la calma, només veient-li la cara al matí saben de quin humor està. Encara que sigui reservat, també és proper als seus. Trapero, Clotet i Vehils, amb Pere Vehí, del Bar Boia, fan colla a Cadaqués, on intenten “ironitzar de tot i riure molt”. Allà intenta desconnectar de la feina, gaudeix del temps lliure, i quan té temps cuina. Diuen que hi té traça, que se’n surt i que s’entreté al mercat parlant amb la peixatera l’estona que calgui. Això sí, rentar els plats no és el seu fort. Si pot se n’està i és als amics que els toca netejar la cuina. També hi menja escopinyes. Segons Bonaventura i Vehils, n’és un autèntic addicte. En compra desenes de llaunes i les emmagatzema per cruspir-se-les amb els amics. Amb ells, diuen, evita parlar de feina, manté sempre la confidencialitat que li pertoca. Ells dos, encara que saben que li costa acceptar que li portin la contrària, no se n’estan, a l’inrevés. “Ho solem fer per fer-li la punyeta”, diuen.


1ª Edició Premis\nL'autoconsum és una opció\nCalcula gratuïtament la teva instal·lació en 1 minut\nBenvinguts a Agrienergia Solar\nSom una empresa comercialitzadora d’energia elèctrica i instal·ladora d’autoconsum fotovoltaic.\nCOMPROMESOS AMB L’ENERGIA SOSTENIBLE\nProduïr la teva pròpia energia directament del sol, combinat amb l’energia de la xarxa, configura un model eficient i segur de consum energètic.\nPodem plantejar-te diferents models d’autoconsum, com ara, individual, col·lectiu, o inclús autoconsum d’instal·lacions properes (menys de 500 metres) com a solucions eficients i rendibles.\nAprofita l’energia del sol tranquil·lament.\nCalcula la teva instal·lació fotovoltaica gratuïtament en 3 minuts\nEl nostre objectiu mediambiental per 2022\nSi vols produïr la teva pròpia electricitat, t’instal·lem l’autoconsum fotovoltaic més adient,\nperquè no t’hagis de preocupar de res.\nMés enllà del “claus en mà”\nProposta bàsica gratuïta\nEt preparem una proposta bàsica gratuïta amb la següent informació:\nOrientació d’estalvi energètic i econòmic\nCost aproximatiu de la instal·lació\nProjecte personalitzat amb detall de la instal·lació proposada, estalvis i optimització energètica, i pressupost d’execució:\nCost residencials: 60€+IVA\nCost industrial, més de 15 kW: 120€+IVA\nGestió de tràmits, bonificacions i finançament\nGestió de bonificacions municipals (IBI, ICIO…)\nAccés a finançament del projecte mitjançant una entitat bancària\nPla solar complementari a la generació fotovoltaica\nCompensació econòmica d’excedents d’autoconsum\nSeguiment del rendiment de la instal·lació\nGestió integral d’autoconsums compartits\nFem el teu autoconsum encara més eficient\nPodem oferir-te opcions per fer més eficient el teu autoconsum, amb un pla específic per quan hagis de consumir de la xarxa elèctrica o un pla de compensació d’excedents, també podem fer el seguiment de la teva instal·lació per fer-la més rendible en tot moment o la gestió integral d’un autoconsum compartit per subministraments que estiguin a menys de 500 metres de distància.\nPLA SOLAR 10\nT'ajudem a gestionar i controlar el rendiment de la teva instal·lació\nGESTIÓ INTEGRAL D'AUTOCONSUM COMPARTIT\nT'oferim la possibilitat de compartir la producció dùna instal·lació fotovoltaica entre varis subministraments elèctrics\nUn pla pensat com a complement de l’energia elèctrica que necessitis consumir i no produeixi la teva instal·lació solar. També 100% renovable i km0.\n3 preus d'energia segons l'hora\n2 potències a escollir\nPer si vols garantir-te energia elèctrica 100% renovable i km0 totes les hores de cada dia de l’any, i tens una potència contractada de fins a 15Kw.\nDilluns a divendres de 10 h a 14 h - 18 h a 22 h\nDilluns a divendres de 8 h a 10 h - 14 h a 18 h - 22 h a 0 h\nTerme d'energia (P3)\nDilluns a divendres de 0 h a 8 h i caps de setmana i festius 24 h \nTerme de potència (P1)\nDilluns a divendres de 8 h a 0 h\nTerme de potència (P2)\nDilluns a divendres de 0 h a 8 h i caps de setmana i festius 24 h\nPreus amb costos regulats del sistema elèctric inclosos, impostos no inclosos. Preus vàlids fins al 30 de juny de 2022.\nt'agrada aquest pla?\nUna tarifa pensada com a complement de l’energia elèctrica que necessitis consumir i no produeixi la teva instal·lació solar. També 100% renovable i km0.\nPer si vols garantir-te energia elèctrica 100% renovable i km0 totes les hores de cada dia de l’any, i tens una potència contractada de més de 10kw i fins a 15Kw.\nPreus amb costos regulats del sistema elèctric inclosos, impostos no inclosos.\nUn pla que retribueix l’energia produïda per la teva instal·lació d’autoconsum, que no consumeixes i aboques a la xarxa elèctrica.\nPreu de compensació fixe *\n*Compensació d’excedents només per a clients amb tarifa Solar\nPreu de compensació indexat *\n*Compensació d’excedents només per a clients amb tarifa Indexada\nGestionem el teu autoconsum compartit entre subministraments d’un mateix titular o entre diferents titulars que estiguin situats a menys de 500 metres de distància entre ells.\nPer si vols rendibilitzar la teva instal·lació d’autoconsum sense complicacions. Nosaltres et fem el seguiment i control de l’eficiència de la teva llar i la producció d’energia.\nT’oferim una oficina virtual on podràs monitoritzar la teva producció d’energia, alarmes i avisos a través de la T’informarem vía correu electrònic de les millores d’eficiència i rendiment de la teva instal·lació a més de contactar-te si observem qualsevol possible avaria. Podràs monitoritzar-ho tot a través de la nostra oficina virtual.\n1a Edició dels Premis


Aprendre les fórmules geomètriques a través de la cuina – Ràdio Matarranya\nEls alumnes de 2on de la ESO de l’IES Matarranya han elaborat esta setmana les seues ‘Tapes geomètriques’, un projecte interdisciplinar que impulse l’aprenentatge de les matemàtiques a través dels fogons\nLes matemàtiques estan a tot. I la cuina no és una excepció. Així ho han experimentat els estudiants de 2on de la ESO de l’IES Matarranya, que esta setmana han acabat el projecte de Tapas geométricas, una proposta interdisciplinar que busque fer les mates més atractives i a la que enguany s’hi han afegit més assignatures. Entre el dilluns i el dimecres d’esta setmana, els alumnes de secundària s’han posat davant dels fogons, on han preparat les seues tapes geomètriques. Piràmides de pataca, croquetes quadrades o postres rodones van ser algunes de les propostes. Plats, tots ells, que inclouen fórmules de geometria per a calcular la seua superfície, i que els alumnes de 2on de la ESO han pogut elaborar en la col·laboració dels estudiants de l’Escola d’Hostaleria.\nBegoña Domínguez és professora de matemàtiques a l’institut i una de les impulsores d’este programa, i ens explique que “ara posem en pràctica un projecte que portem del gener impulsant a classe”. La idea “és aplicar la geometria en qüestions més pràctiques com serien unes tapes”. Un projecte que va nàixer ara fa uns anys. “Com als estudiants no els agrade això d’aprendre fórmules a classe, amb Araceli, de l’Escola d’Hostaleria, vam pensar de fer alguna activitat pràctica. I quina cosa més pràctica i del dia a dia que aplicar les matemàtiques a la cuina”. Una iniciativa satisfactòria, perquè “han aparegut plats molt reals en forma de cilindres, de cons… La realització en cuina ha segut genial. Han treballat la cuina i les matemàtiques”, va concretar Domínguez.\nPerò no sol això, perquè el programa de ‘Tapas geométricas’ inclou altres departaments com serien física i química, història, català o castellà. Jara Serrano és professora de llengua castellana a l’IES Matarranya, i va apuntar que “hem seguit la mateixa filosofia que a matemàtiques. Les receptes són una cosa que als estudiants no els hi acaben de motivar. I en el pla de la literatura hem treballat sobretot el relat”. Els estudiants “s’han posat a la pell d’un dels ingredients de la seua tapa, creant una història on l’ingredient protagonista vivia les accions”. Serrano va afegir que “tots els departaments que estem implicats hem treballat des de l’inici de curs. En una primera fase vam treballar el món de les pizzes”.\nExperiència molt satisfactòria, on cada assignatura treballava aspectes del projecte que s’adaptaven perfectament al material curricular. En el cas d’història, per exemple, s’ha treballat la història d’alguns aliments que apareixien a les tapes que es van elaborar per l’ocasió. De cara al pròxim any, la intenció és repetir les ‘Tapas geométricas’.\nRelated Items:Educació, Escola d'Hostaleria, Gastronomia, IES Matarranya, matemàtiques


El mallorquí Miquel Bezares, jove professor de català, ha publicat el seu primer llibre de prosa, Susanna i l'estranger. Fins ara només havia publicat dos reculls poètics. Cos de calitja i Carnaval. Aquest darrer, a Columna. Susanna i l'estranger és una novetat de Narratives Tres i Quatre. L'autor va nàixer a Llucmajor l'any 1968.\n—El títol, com veig a l'índex, no correspon a cap narració...\n—L'he titulat d'aquesta forma perquè tots els personatges femenins es diuen Susanna, i tots els homes són també un personatge, Amadeu, l'estranger, figura que ja havia emprat en la meva poesia.\n—Les narracions són, per tant, variacions fetes a partir d'un material comú?\n—Entenc la unitat del llibre no des d'un punt de vista formal o argumental, sinó essencial. Que els personatges es diguin igual no vol dir que siguin el mateix personatge, però no vol dir que no tinguin cap relació. Formen part d'uns mateixos éssers. En cada història hi ha uns personatges únics que em permeten d'imaginar-los, de viure'ls, de desteixir-los i, si és el cas, d'assassinar-los.\n—La vida, les situacions, varien, però els personatges romanen.\n—Sí. Aquesta és la meva idea. Formen part d'un mateix cos.\n—¿El pas de la poesia a la prosa ha estat difícil, dolorós?\n—No. De fet no considero que hi hagi hagut un pas d'una cosa a l'altra. El cos em demanava una forma i la forma en aquest cas era la prosa. No hi ha hagut un abandonament ni una desconnexió entre la prosa i la poesia. Crec que hi ha d'haver una mena d'unitat en tot allò que escric. Afegiria que les narracions són deutores de moltes coses, de la meva formació, de les lectures que m'apassionen, del llenguatge que m'apassiona, però també són deutores dels meus textos tant narratius, inèdits, com lírics, anteriors.\n—¿Creieu que el lector pot veure que l'autor és poeta?\n—Probablement, si el lector té una determinada manera d'entendre la literatura pensarà que aquest autor té alguna cosa de poeta. Però sempre dependrà del lector.\n—¿Creieu que hi ha d'haver una edat mínima per escriure narracions?\n—No, suposo que no. En el meu cas vaig començar fent narracions abans que poesia. No crec que una forma o l'altra pugui relacionar-se amb una edat.\n—Però potser per a la narració compta més l'experiència viscuda.\n—Bé. Per això t'he demanat abans si era biològica. Per escriure novel·la necessites una constància, una capacitat de feina més metòdica. En aquest sentit, no crec que sigui una qüestió d'haver experimentat o conegut. En la narrativa que faig , els fets són els mateixos que en la poesia. El que varia és la manera de veure'ls. No crec que per escriure narrativa s'hagi d'haver viscut més.\n—¿Ha viscut mai fora de l'illa de Mallorca?\n—¿Se sent mancat d'alguna cosa, per això?\n—Com a escriptor em sento tal vegada aïllat, com a persona que pertany a una cultura determinada, en el sentit que hi ha una fragmentació cultural. Com a persona no trobo res a faltar. De fet considero que és fàcil integrar-se dins de la vida mediterrània dins d'una illa. I aquesta vida t'inspira una sèrie de condicions i et fa saber sempre on ets i, d'alguna manera, qui ets.\n—¿Tenia planejat el llibre des del començament?\n—Tot el llibre, no. Però vaig fer la feina en conjunt. Tenia començats els contes i els anava acabant al mateix temps. En aquest sentit, no és un aplec, no és un recull de contes.\n—¿Li agrada que la seva prosa dringui?\n—Sí. Ja m'agrada en la poesia i en la prosa no em deixa d'agradar. Suposo que això que diré ho il·lustrarà: m'agrada llegir els contes en veu alta.\n—¿Aquest el va llegir en veu alta?\n—No ho he fet. Mentalment, sí.\n—¿No l'ha llegit a ningú?\n—No, en veu alta, no. Entre altres coses, perquè no m'agrada la meva locució. Que m'agradaria que algú el llegís en veu alta, tal vegada sí.\n—¿Li agrada que la prosa ritmi i rimi?\n—La rima, no. Crec més en el ritme que en la rima, no tan sols en la prosa. M'agraden els ritmes com m'agraden les dissonàncies sempre que tinguin una motivació textual.\n(Lluís Bonada: "Miquel Bezares: «Les meves narracions són deutores, entre d'altres coses, de les meves poesies», El Temps (València), núm. 388, 25 de novembre de 1991, p. 94)


El Grup Barnils, en contra dels blocs electorals | L'Accent - Informació i comunicació popular dels Països Catalans\nEl Grup Barnils, en contra dels blocs electorals\nEscrit per Redacció Publicat el 07/04/2015\nEl 31 de març es van convocar oficialment les eleccions municipals, que se celebraran el 24 de maig, a través de la publicació de convocatòria dels comicis al Boletín Oficial del Estado. La campanya estarà marcada, una vegada més, pel debat sobre la cobertura informativa que els mitjans públics hauran de dur a terme. La llei electoral espanyola preveu que durant els 15 dies de campanya electoral, els mitjans de comunicació públics informin dels partits polítics en funció dels resultats obtinguts a les últimes eleccions, seguint un minutatge estricte segons el qual es dedica més estona als partits més votats, i pel qual s’impedeix informar sobre els partits sense representació institucional. Diversos col·lectius i sindicats de periodistes han lluitat històricament contra aquesta imposició, com per exemple el Grup de Periodistes Ramon Barnils. El Grup Barnils qualifica els blocs electorals de “format que impedeix aplicar els criteris de noticiabilitat, interès públic i jerarquització que defineixen l’ofici de periodista”, la qual cosa provoca, segons firmen, un “estat d’excepció laboral” dels professionals dels mitjans. El grup recorda que la llei espanyola deixa alguna porta oberta a la supressió dels blocs, com l’acord per unanimitat d’un Ple Municipal, tal i com va preveure la Junta Electoral Central el 27 de febrer de 2008.\nMolins de Rei, al Baix Llobregat, és un dels municipis en el qual els mitjans públics no hauran de regir-se pels blocs electorals en la campanya de les properes municipals. Els partits polítics amb representació al Ple Municipal han aprovat per unanimitat la supressió dels blocs. Així doncs, tots els partits tindran el mateix espai de propaganda electoral tant en els anuncis gratuïts emesos per Ràdio Molins de Rei com en l’espai a la via pública. D’altra banda, l’emissora local no haurà de fer blocs electorals en els quals s’estableixi l’ordre i la durada de les notícies en funció de la representació de cada partit, i els professionals del mitjà podran elaborar i emetre les informacions seguint un criteri periodístic.\nAltres municipis del Principat com el Prat de Llobregat, Sant Cugat del Vallès i Mataró han informat que no seguiran de manera estricta el format dels blocs electorals, mentre que està previst que el Ple Municipal de Rubí debati sobre la qüestió el pròxim més de maig. A Olesa de Montserrat, el Bloc Olesà-EUiA va presentar una moció que demanava als partits amb representació a l’Ajuntament la renúncia per unanimitat al sistema de blocs electorals. De la mateixa manera es demanava als partits que sol·licitessin al Parlament de Catalunya que la futura Llei Electoral de Catalunya no inclogués aquest sistema. Finalment la proposta no va ser aprovada a causa de la negativa del grup municipal de Convergència i Unió (CiU).\nEtiquetes: Blocs electorals, eleccions municipals, Grup Barnils, Grup de Periodistes Ramon Barnils Categoria: Actualitat política, Països Catalans Visualitzacions: 2435\nConversa amb les YPJ: "Nosaltres lluitem per totes les dones del món"\nLa Coordinadora Repartim el Treball i la Riquesa mobilitza quatre-centes persones a Castelló de la Plana\nLes ocupacions d’ambulatoris, una nova lluita contra les retallades sanitàries\nMilers de persones denuncien els efectes de la crisi sobre les dones


El Calafrut Benigànim Sénior "B" debuta en lliga amb victòria davant l'Albaida\nIniciSéniorsEl Calafrut Benigànim Sénior "B" debuta en lliga amb victòria davant l'Albaida\nClub Bàsquet Benigànim 21 d’octubre\nBon començament per al Sénior "B" dirigit per Miguel Llopis que va aconseguir véncer en la jornada inaugural lliguera a la Segona Zonal.\nDesprés d'una pretemporada en la que no es van poder aconseguir resultats positius en la Lliga Valenciana, els homes de Miguel Llopis esperaven ansiosos l'inici lliguer per tal de sumar el primer triomf lliguer.\nResultats Lliga Valenciana 2019 (Calafrut Benigànim Sénior "B"):\nBon partit el disputat el passat dissabte pel Calafrut senior b Benigànim.\nEl partit començà amb pressió en tot el camp i encert en atac, que ens va permetre firmar un parcial de 9-0. Dos triples consecutius quan l’Albaida començava a despertar van permetre posar-se 15-7 per continuar per davant i tancar el quart amb 18-12.\nEn el segon quart la nostra defensa sols va permetre 4 punts del Kamasai. En atac fins a 5 jugadors anotaren i posaven un marcador de 35-16 al descans.\nL’Albaida va sortir fort dels vestuaris pressionant a tota pista i el Benigànim va perdre dos balons que acabaren en cistella. Els nostres es van tranquilitzar i convertiren el 0-5 inicial en un 10-8 que tancava el tercer quart amb 45-24 que deixava les coses molt dificils per al rival.\nL’últim quart vam mantindre la ventatja intercanviant cistelles que deixaren un resultat final de 57-33.\nAutor: Miguel Llopis.\nAnotació: Àlex 2, Oscar 7, Rubén -, Marcos 2, Vicent 3, Albert 9, Sergio 16, Héctor 8 i Joan 10


Emblemàtica i tecnològica esportiva Geox, ultra transpirant i lleugera, d'estil únic i amb excel·lents nivells d'adherència i durada. Treball, viatges, temps lliure i relax: l'emblemàtica sabatilla Nebula és un calçat increïblement multitasking que assegura un nivell de confort i benestar mai abans experimentat. Versàtil i confortable, ideal per combinar amb looks informals, gràcies al seu disseny modern i innovador, és un veritable concentrat de tecnologia i altes prestacions. Realitzada en teixit amb brillantors i camussa negra, dotada de sola perforada, patent italiana Geox, i tecnologia Net Breathing System, garantia d'extraordinaris nivells de transpiració. Lleugera i flexible, gràcies a la sola en contrast cromàtic d'EVA, que regala amortiment a cada pas, i dotada de folre i plantilla de muntatge de malla 3D, que contribueixen a maximitzar el nivell de transpiració i amortiment. La banda exterior amb aplicacions tridimensionals de goma garanteix un excel·lent nivell d'adherència i resistència, mentre que la punta àmplia augmenta el confort de la marxa. Estudiada per al benestar a 360 graus, Nebula pot transformar-se en un còmode plantofa i convertir-se en una carícia en els moments de relax.\nSola: 67% Material Sintètic-33%\nGoma, Plantilla: 100% Pell\nEsportives Geox modelo D Nebula C color negre


3.1 Limitar o morir d’èxit? Resum de la Jornada Internacional sobre Turisme de Mega creuers « L'Altra Mirada\nEl passat divendres 26 de juliol va tenir lloc al Centre Flassaders de Palma la Jornada internacional sobre turisme de mega creuers: “Limitar o morir d’èxit?”, a la qual hi participaren experts d’Itàlia, Alemanya, Bèlgica i Espanya amb l’objectiu d’aportar dades, generar propostes i reflexionar entorn del model del turisme de mega creuers i els seus impactes a escala ambiental i social. Aquesta jornada s’impulsa dins el marc de la Plataforma contra els mega creuers, després d’haver presentat davant les autoritats el Manifest signat per més d’11.000 persones on es demanen actuacions per mitigar els efectes negatius que generen aquests vaixells.\nMargalida Ramis, portaveu del GOB Mallorca, entitat membre de la Plataforma contra els mega creuers, va ser l’encarregada d’introduir la jornada. “La indústria turística de creuers s’ha convertit en un problema molt greu que se’ns ha escapat de les mans”. Ramis va deixar palès que ens trobam davant una situació difícil, amb relació a la postura i la capacitat d’actuació de l’Administració autonòmica i local, així com de l’Autoritat Portuària. Així i tot, remarcà la necessitat de prendre mesures serioses enfront de la contaminació i va posar damunt la taula la possibilitat d’aplicar una taxa als creuers al tractar-se d’una indústria contaminant.\nFaib Abbasov, de la federació europea Transport & Environment, presentà l’estudi “Emissions atmosfèriques dels creuers a Europa”. Aquest informe va establir les principals ciutats europees en termes de contaminació per creuers: Palma és la segona, després de Barcelona i València. Abbasov va donar detalls de l’estudi de T&E on analitzaren 203 creuers d’entre les 15.000 embarcacions del Mediterrani. “Per a mesurar la contaminació d’un mega creuer és important conèixer el tipus de carburant que fan servir. Malauradament, una gran part dels creuers es mouen amb carburant de mala qualitat. Són més densos i, per tant, més contaminant i difícils d’eliminar” (més informació a l’Annex 1).\nAxel Friedrich, consultor independent per l’associació alemanya NABU, és químic i expert en emissions de gasos contaminants. Amb la seva ponència “Problemàtica sobre la contaminació dels creuers” va explicar detalladament els efectes de les emissions dels mega creuers en la salut humana. “La contaminació per micro partícules té un impacte que arriba fins a 300 kilòmetres terra endins, així que la contaminació dels creuers que arriben a Palma afecta tota l’illa”.“Les navilieres no fan servir filtres com sí ho fan altres mitjans de transport com els cotxes. Amb les mesures de seguretat adients s’evitarien prop de 6.000 morts prematures a l’any a la conca mediterrània”. Un ferry o un vaixell de càrrega contaminen més pel fet que realitzen trajectes diaris, però “un mega creuer supera els nivells de contaminació per mida i passatge.” Una primera passa seria emprar gas natural i no els actuals combustibles, a més de l’ús de filtres i catalitzadors. La regulació internacional és dispersa, així que és important la cooperació entre països veïnats. Axel Friedrich ha dut ha terme mesuraments del nivell de gasos, i afirma que “les dades són clares: el cost per a reduir les emissions de gasos dels mega creuers és més barat que pagar els danys que provoquen”. A més, considera “negativa” la tendència a construir cada vegada vaixells més grans, ja que “com major sigui un buc, més contamina”. “A més de tenir altres efectes negatius com la saturació de les ciutats, com és el cas de Palma.”\nAnna Gerometta és presidenta de Citadini per l’Aria, organització italiana que “defensa el dret a respirar aire pur”. Entra d’altres, impulsa la campanya “Facciamo Respirare il Mediterraneo”, la qual fa incidència en què la Mediterrània es declari ECA com ja s’ha fet a la Mar del Nord i al Bàltic. Gerometta es lamenta que la “situació de Venècia és de caos total amb la indústria dels creuers”. Avui dia veu pràcticament impossible eliminar l’arribada de creuers a la llacuna veneciana, així que es tracta de proposar alternatives per evitar que entrin a l’actual estació marítima, on es va produir l’accident entre un mega creuer i un vaixell que estava amarrat a port (vídeo amb el qual Gerometta va obrir la seva intervenció). Defensa que s’ha de canviar la indústria com que no és compatible amb el desenvolupament normal de les ciutats, ja que els creuers són de cada vegada més grans i distorsionen la normal activitat dels centres urbans. D’igual manera que succeeix a Palma, “la solució que arribi un únic creuer al dia és la millor manera de conscienciar les navilieres de què han de canviar la seva estratègia”.\nMaría García, membre de l’àrea de contaminació d’Ecologistes en Acció, va xerrar del cas del Mediterrani en general i de Barcelona en particular. “La mar està agonitzant per culpa de la contaminació. Tenim poc més d’una dècada per a reduir en un 40% la contaminació o ens trobarem amb una situació irreversible.” “Hi ha barris de Barcelona que estan molt exposats, de\nmanera que els seus residents respiren nivells de contaminació un 20% superiors a zones contaminades per l’alt trànsit de la ciutat”. “El mercat dels creuers està controlat per quatre grans oligopolis, sent Carnival Corporation el grup més gran amb beneficis de 14 mil milions d’euros a l’any, i es justifiquen dient que no poden canviar el seu combustible pel cost que els representaria”. Aquests bucs operen “a costa de la nostra salut”.\nHelena Prima, coordinadora d’Ecologistes en Acció de la Comunitat Valenciana, remarcà que “al port de València, que és el primer en trànsit juntament amb el d’Algesires, i està en el Top-30 del món, únicament es compta amb dos mesuradors de la qualitat de l’aire, mentre que els d’Alacant o Castelló, que són molt més petits, tenen cinc cada un”.\nMariaño Reaño, president d’Amics de la Terra Mallorca, i Jaume Garau, membre de Palma XXI, varen tractar el cas de Palma. Reaño va posar de manifest la necessitat de comptar amb estudis acurats i rigorosos de la contaminació a Ciutat. S’estan detectant, per exemple, nivells en concentració de NO2 que serien superiors als permesos. D’altra banda, Garau va analitzar el vessant més social d’aquest fenomen i aquest tipus de turisme, que contribueix, entre d’altres, a alterar el funcionament normal de ciutat i ha canviat l’estructura dels seus comerços, que passen de negocis tradicionals i serveis de barri a complements de l’activitat turística. “Des dels anys 20 del segle passat hi ha hagut creuers que han passat per Ciutat, no són res nou. El problema no es limita al nombre de vaixells, que és molt similar als de l’inici dels 2000, sinó a la seva capacitat de passatge, que s’ha incrementat notablement”.\nJoan Forteza, president de la Federació d’Associacions de Veïns de Palma, entitat membre de la Plataforma contra els mega creuers, va posar fi a la jornada, incidint en el fet que ens trobam davant una situació d’emergència i reclamant que “les administracions preguin mesures restrictives”.\nLes entitats de la Plataforma contra els mega creuers compartim la nostra preocupació sobre l’impacte mediambiental, social i econòmic dels mega creuers, evident a moltes ciutats europees i també a la nostra.\nEn aquest context, es fa necessari millorar els instruments i consensuar metodologies, per tal d’aportar mesures (ambientals, socials, econòmiques…) rigoroses, així com la recol·lecció de dades, l’elaboració de documents i informes que visibilitzin la problemàtica en tot el seu espectre. Per això, promovem la creació d’un Consell Assessor Internacional sobre els impactes dels mega creuers format per professionals experts en diferents disciplines.\nEstem davant un fenomen global, per això necessitam estar coordinats amb moltes altres ciutats i entitats europees que pateixen els mateixos impactes i que persegueixen els mateixos objectius de reduir al màxim els efectes negatius d’aquests grans vaixells. Així, per enfortir els lligams existents i ampliar la xarxa d’entitats europees, farem feina en la consolidació de la xarxa internacional d’entitats.\nContinuarem perseguint els objectius que vàrem manifestar en el document que es va signar per més d’11.000 persones per tal que Palma i Mallorca deixin de patir els impactes negatius generats pel turisme de mega creuers. El primer dels cinc punts d’aquest Manifest contra els mega creuers fa referència a la necessitat d’aplicar límits a l’afluència de mega creuers al Port de Palma, amb un màxim d’un al dia, regulant també el nombre màxim de creueristes diaris. Si aquest objectiu no es pot aconseguir fins a l’any 2022 (com així deixava reflectit l’Autoritat Portuària de Balears en referència a les reserves fins aquesta data), demanarem que es declari una moratòria en els mesos vinents.\nEn les darreres setmanes s’ha fet evident que existeix una preocupació creixent entre la ciutadania amb relació a les afeccions negatives que genera aquest tipus de turisme en la vida social, en la salut, en l’economia o en el medi ambient. Des de la Plataforma contra els mega creuers seguirem fent feina conjuntament entre les entitats per pal·liar i resoldre els problemes que aquests generen.


El ‘No Surrender Festival’ de Vilanova de Bellpuig segueix sumant participants de tot el món\nEts aquí:Urgell»Altres poblacions de l'Urgell»Vallbona estrena l'Espai Montesquiu\nDimecres, 15 Maig 2019 13:46\nPresentació del festival. Comunicant Bona Premsa\n“Bruce Springsteen ja té la carta que li hem enviat i per les sensacions que tenim aquest any és molt probable que assisteixi a la tercera edició del No Surrender Festival”. Amb aquestes paraules, el promotor i impulsor del certamen, Josep Maria Pons, de L’Estoneta Sala Boss de Vilanova de Bellpuig, ha donat la benvinguda avui als periodistes a la roda de premsa de presentació del festival, que tindrà lloc el dissabte 29 de juny a la localitat de Vilanova de Bellpuig (Pla d’Urgell). Enguany, la cançó del Boss escollida per ser interpretada per més d’un miler de músics és Glory Days i el festival compta amb la col·laboració del club de fans més important d’Europa, Pink Cadillac Music Italia.\nLa tercera edició del No Surrender Festival s’ha donat a conèixer avui a Cal Magí, una casa rural situada als afores de Vilanova de Bellpuig, amb la presència de l’alcalde de la localitat, Joan Trull, i el director artístic del festival, Antoni Tolmos. A poc més d’un mes que se celebri el certamen i el dia que el vídeo de la cançó No Surrender a youtube ha arribat al milió de visualitzacions, un 70% dels inscrits s’estrenaran al festival, que ja compta amb participants d’arreu del món.\nLes inscripcions del festival, que tornarà a situar aquesta petita localitat del Pla d’Urgell al món, s’han de formalitzar al web www.nosurrenderfestival.comi tenen un cost de 21,20 €. A la pàgina web, també es pot adquirir per primera vegada el merchandising de l’esdeveniment, com les samarretes oficials.\nLlegit 59 vegades\nMés en aquesta categoria: « Més de 600 persones, a la Festa de les Cassoles de Vila-sana\tConveni entre Borges i la Cooperativa d'Ivars pel desenvolupament del cultiu de pistatxos entre els seus associats »


Boutique Hotel Arta Novi Sad Sèrbia - Ofertes d'hotels amb els MILLORS DESCOMPTES EN LÍNIA\nHeroja Pinkija 12, Telep, Novi Sad, Sèrbia, 21000 - Veure al mapa\n"Property is just a short cab ride from central bus terminal..."\nBarri Telep Sajmište\nConvenientment situat a Novi Sad, Boutique Hotel Arta és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés KSR Beograd Tours, Museu Vojvodina, Novi Sad City Museum.\nLes instal.lacions i els serveis que proveeix Boutique Hotel Arta asseguren una estada plaentera als seus clients. Els clients de l'hotel poden gaudir de recepció 24 hores, instal.lacions per a minusvàl.lids, servei d'habitacions, transport hotel/aeroport, premsa.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, llits extrallargs (> 2 metres) per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Novi Sad, faci de Boutique Hotel Arta la vostra llar.\nTots els tipus de viatgers (112) Parelles (45) Viatgers en solitari (38) Famílies amb infants petits (6) Famílies amb infants grans (3) Grups (20)


Estepona Port Apartment Estepona Espanya - Ofertes d'hotels amb els MILLORS DESCOMPTES EN LÍNIA\nAv. Del Carmen 29, Puerto de Estepona, Estepona, Espanya, 29680 - Veure al mapa\n"The location was fantastic. The meet and greet was easy afte..."\nMés informació sobre Estepona Port Apartment\nTant si es tracta d'un viatge de plaer com si és de negocis, Estepona Port Apartment és una elecció d'allotjament magnífica quan visiten Estepona. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEstepona Port Apartment també ofereix moltes instal.lacions per enriquir la seva estada a Estepona. Les carecterístiques més important de l'hotel inclouen transport hotel/aeroport, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, ventilador, aparell de televisió, aparell de televisió LCD/pantalla de plasma, TV satèl•lit/cable a cada habitació. Durant el dia podeu gaudir de l'atmòsfera relaxant de piscina exterior, jardí. Sigui quina sigui la seva raó per visitar Estepona, el Estepona Port Apartment és el lloc perfecte per una estimulant i emocionant escapada.\nNúmero de Identificación Fiscal: CTC-201661899\nCal que informeu el Estepona Port Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació. Número de llicència: CTC-201661899\nTots els tipus de viatgers (8) Viatgers en solitari (1) Famílies amb infants petits (1) Famílies amb infants grans (4) Grups (2)


Manacor valora recórrer al TC la indemnització de la zona verda de Son Fangos\nA la recent sentència, que dicta un pagament de 6 milions d'euros per 4.000 m2 de terreny, la poden seguir unes altres cinc resolucions per valor de 6 milions més\n4 min. Manacor 01/02/2018 16:54\n651x366 El tècnic Joan A. Salom; la batlessa, Catalina Riera, i la delegada d'Urbanisme, Bel Febrer, explicant la sentència milionària contra l'Ajuntament. / M. BARCELÓ El tècnic Joan A. Salom; la batlessa, Catalina Riera, i la delegada d'Urbanisme, Bel Febrer, explicant la sentència milionària contra l'Ajuntament. / M. BARCELÓ\nDaltabaix econòmic a l'Ajuntament de Manacor. El Tribunal Suprem acaba de condemnar l'administració local a pagar 6 milions d'euros per l'expropiació d'una zona verda al districte urbà de Son Fangos, en el que és de moment la indemnització més grossa a què haurà de fer front en compliment del propi pla de desenvolupament urbanístic municipal. Aquest dijous, l'equip de govern (El Pi-PP-AIPC), a través de la batlessa, Catalina Riera, i la delegada d'Urbanisme, Bel Febrer, ha anunciat que els serveis jurídics analitzen les possibilitats de recórrer la resolució del Suprem davant el Tribunal Constitucional (TC).\nI és que la quantia suposarà, en cas que esdevingui ferma, tota una destralada a la tresoreria municipal. Emperò el problema rau també en la seqüència de sentències d'indemnització que poden seguir aquesta multimilionària. Almanco n'hi ha cinc més en llista d'espera o que estan recorregudes.\nEn el mateix districte de Son Fangos, n'hi ha dues per 1 milió i 3,6 milions d'euros que estan recorregudes per l'Ajuntament. A la zona del Cilindre (a la carretera de Portocristo), n'hi ha una altra amb sentència d'indemnització per 146.000 euros, malgrat que la part expropiada en demanava 41 milions. I, a més, en queden dues que estan al TSJIB per 900.000 euros i dos milions d'euros.\nEntre tanta agror, el desembre passat el Suprem rectificava la sentència dictada dia 31 de maig del 2016 pel Tribunal Superior de Justícia de les Illes Balears (TSJIB) que estipulava en 4,5 milions d’euros la quantitat que el Consistori havia de pagar als propietaris de 10.000 m2, que en reclamaven 14,7milions, per l’expropiació dels terrenys a Torre Florida, vora el complex tennístic de la família Nadal, un dels quatre grups empresarials que demanaven la forta indemnització.\nEn aquest cas, el Suprem va reconèixer que l’expropiació s’ha de calcular d’acord amb el fet que els terrenys són rurals i no urbanitzables, com reclamaven les quatre famílies d'empresaris demandants. La xifra final a abonar per l'Ajuntament podria rebaixar-se fins a una quantitat propera als 500.000 euros, segons fonts municipals.\nAplicació de lleis\nEn el cas de l'actual sentència de Son Fangos, segons ha explicat el cap del departament d'Urbanisme, Joan A. Salom, el Suprem ha fet valer la Llei del sòl de 1998 i ha valorat el preu real dels 4.000 m2 a la zona durant el 2007, en plena bombolla immobiliària, en lloc de la Llei del sòl de 2008, aplicada al cas de Torre Florida.\nA més, s'hi afegeix que, en ser Son Fangos un espai amb més espai verd que no urbà, els paràmetres d'edificabilitat emprats pel Tribunal Suprem han estat els mateixos que a la zona adjacent de la ronda de Felanitx (planta baixa, més quatre altures), amb la qual cosa el preu del metre quadrat es dispara a un preu desorbitat. Si s'haguessin pogut aplicar els paràmetres de la mateixa zona de Son Fangos, el preu hauria estat molt menor, ja que allà només s'hi deixa fer planta baixa i una altura. El criteri del Tribunal Suprem s'ha basat en la Llei del sòl de 1998, ha subratllat la batlessa.\nEnfrontament amb l'oposició\nCatalina Riera ha assegurat que n'havia informat l'oposició de seguida que tingué coneixement de la resolució judicial. Riera ha negat que hagi amagat informació i ha acusat MÉS-Esquerra de fer oposició "a força de pedrades".\nDes de la coalició d'esquerra s'ha demanat "per què des de la promulgació de les Directrius d’Ordenació del Territori el 1999 –que desclassificaven molt de sòl urbà però no les zones verdes associades– l’Ajuntament de Manacor ha estat incapaç, fins al 2014, d’iniciar la redacció d’un Pla General que dimensionàs el sostre poblacional i, per tant, la quantitat de zones verdes associades a expropiar".\nMÉS-Esquerra s'ha demanat també "quina responsabilitat hi tenen els batles i delegats d’Urbanisme de tot aquest període (Miquel Riera, Antoni Pastor, Bernat Amer i Catalina Riera)", en aquesta situació que pot hipotecar l'Ajuntament els propers anys.\nFinalment, des d'aquesta coalició es demana "per què l’Ajuntament va confiar a un expert, Miquel Ripoll, la defensa de la zona verda de Torre Florida i, en canvi, aquesta zona verda –de Son Fangos– l’ha duita l’assessor jurídic municipal, amb nul·la experiència en dret urbanístic, Felipe Pou".\nEl Consell de Mallorca atorga la categoria de monument al Fortí de Cala Llonga\nGraupera arrasa i es converteix en el candidat per Barcelona de la llista...


Presentacio - Revista 360upf (UPF)\nNingú no preveia la magnitud de tot el que ha passat. Des de la detecció del primer cas de COVID-19 al món, a mitjans de desembre, fins al tancament dels campus de la Universitat Pompeu Fabra i de la resta d’universitats catalanes, el passat 13 de març, han transcorregut menys de 90 dies. Menys de tres mesos perquè un virus que, inicialment, es percebia com a poc agressiu s’hagi escampat pel planeta de manera incontrolada, fent que milers de milions de persones s’hagin hagut de confinar a les seves llars.\nMenys de tres mesos per constatar una única certesa, i és que el món no serà igual després de l’aparició del coronavirus SARS-CoV-2. Aquesta és l’única certesa que ens deixa. Els interrogants sobre com afectarà la humanitat són nombrosos i enormes, tant en aspectes socials, com econòmics i culturals.\nDe moment, les conseqüències immediates en el cas concret de les universitats són notables. Ha obligat a suspendre tota la docència presencial fins a final de curs, com a mínim, i ha modificat tot el sistema, de dalt a baix. El canvi ha estat abrupte i sobtat, pràcticament d’un dia per l’altre, i ha tensionat totes les institucions, conscients que l’objectiu és que el curs acadèmic continuï endavant de la millor manera possible.\nSovint, les crisis com l’actual fan aflorar oportunitats que no imaginàvem. En aquest cas, per exemple, alinear de cop a tota la comunitat de la UPF a l’entorn de la necessitat d’explorar i d’explotar amb més eficiència i eficàcia l’aprenentatge en línia.\nA la UPF, l’objectiu ha estat passar de la manera més àgil i eficient possible d’una docència presencial a una de no presencial. I s’ha aconseguit gràcies a uns equips humans que s’hi han abocat, conscients de la situació excepcional en què ens trobem, i a uns estudiants que són perfectament coneixedors del moment que els toca viure. També gràcies a la transformació digital de la Universitat, planificada estratègicament i executada durant els darrers deu anys, i que ha permès disposar d’entorns accessibles, flexibles i escalables.\nSovint, les crisis com l’actual fan aflorar oportunitats que no imaginàvem. En aquest cas, per exemple, alinear de cop a tota la comunitat de la UPF a l’entorn de la necessitat d’explorar i d’explotar amb més eficiència i eficàcia l’aprenentatge en línia. Aquest és un camí per on passejàvem a bon ritme gràcies al projecte EDvolució. Ara, tenim l’oportunitat d’accelerar-ne alguns aspectes i encarar un nou repte.


Continua recte per la mateixa avinguda durant aproximadament uns 600m. Durant el trajecte passaras per una rotonda per seguir en la mateixa avinguda fins a arribar a una rotonda principal.\nA la rotonda, pren la 1ª sortida en adreça RC-2. Continua pel tram principal durant aproximadament 1,6km, passant dues rotondes, fins a arribar novament a una altra rotonda principal que comunica amb la Carretera Me-24.\nA la rotonda principal, pren la 3ª sortida en adreça Me-24.\nAvança per la Me-24 durant aproximadament 700m fins a visualitzar una rotonda.\nA la rotonda, continua recte per Carretera de Ciutadella a Cap d’Artrutx/ Me-24 fins a visualitzar una nova rotonda.\nA la rotonda, pren la 2ª sortida en adreça Carrer d’Artrutx i avança durant aproximadament uns 350m.\nGira a la dreta en Carrer de la Platja. Continua pel carrer fins a visualitzar a mà esquerra un pàrquing, al costat de la platja, on estacionar el teu vehicle.\nCala Santandria es caracteritza per tenir unes dimensions moderades (una longitud de 110m i una amplària de 25m), una afluència alta de banyistes locals i turistes, un talús de sorra, una brisa lleugera, una aigua tranquil·la i neta, i un pendent suau.\nQuan desitgis reprendre el teu camí cap al Cap d’Artrutx, tan sol has de dirigir-te cap al sud-est en Carrer de la Platja cap a Carrer de Falciot.\nContinua pel Carrer de Rupit durant aproximadament uns 160m fins a visualitzar a mà esquerra el Carrer de Sabellarol.\nGira a l’esquerra en Carrer de Sabellarol i avança durant aproximadament 260m fins a arribar de nou a la Carretera de Ciutadella a Cap d’Artrutx/ Me-24.\nRespectant la prioritat dels vehicles que circulen per la via principal, gira a la dreta a l’Me-24 i continua recte fins a visualitzar una rotonda.\nA la rotonda, pren la 2ª sortida i continua per la Me-24 durant aproximadament 6,3km.\nDurant el trajecte hauràs de passar 2 rotondes sempre seguint les indicacions relatives a Cap d’Artrutx.\nA uns 500m de la segona rotonda arribaràs a la teva destinació.\nEl Faro de Cap d’Artrutx, construït a mitjan s.XIX, no té l’encant de fars com Favàritx, Cavalleria o Punta Nati, no obstant això, les seves característiques ratlles alternes, blanques i negres, han estat objecte de nombroses pintures. Els penya-segats que deixen el far a mà esquerra permeten veure en dies de visibilitat l’illa de Mallorca.\nActualment es poden degustar exquisits plats d’autor, que descobreixen el receptari menorquí i mediterrani, en el restaurant emplaçat en el far.\nFinalment, per arribar al cor de la urbanització de Cala en Bosc, tan sols has de dirigir-te cap al nord-est en la Carretera de Cap d’Artrutx fins a arribar a una rotonda.\nA la rotonda, pren la 1ª sortida a mà dreta cap a Carrer de Llevant Cap d’Artrutx.\nContinua pel Carrer de Llevant fins a arribar a la Via Circumval·lació. Estaciona el teu vehicle en qualsevol dels nombrosos pàrquings que trobaras conformi avançis per la via principal i gaudeix de tots els serveis que ofereix aquesta animada urbanització: restaurants, pubs, centres d’oci, centres comercials, suvenires, etc.\nCala en Bosc, situada entre Marina de Cala en Bosc i Punta de sa Guarda, així com al costat de les urbanitzacions de Cap d’Artrutx i Son Xoriguer, disposa d’una platja, molt freqüentada en temporada estival, que presenta una longitud i amplària de 80m respectivament, a més d’un port esportiu des d’on parteixen diverses embarcacions que realitzen excursions per les cales de la zona de Ciutadella.\n* Ownerscars disposa d’oficina en la Via Circumval·lació, Escaira Punta Nati, local 1.


El CFS Laguna cau golejat a la pista del Linyola i segueix sent tercer del seu grup d'ascens a falta de dos partits - Revista Cambrils\nPublicat el Dimarts, 18 de maig de 2021 10:49h\nPartit d'anada del Laguna contra el Linyola, disputat a finals del passat mes de març | Berta Ruiz\nFS Linyola 10 - CFS Laguna 6\nEl CFS Laguna –tercer classificat del grup d'ascens– es desplaçava, aquesta passada jornada de lliga a la pista del Linyola –quart classificat–. Els lleidatans van sortir a per totes i, pràcticament des de l'inici de partit, no va donar opcions als cambrilencs que van anar a remolc durant tot l'enfrontament. En el minut 4 de joc, els locals s'avançaven i als 15 minuts feien el segon. Dos minuts després, Ramon Pujol escurçava diferències, però just abans del descans el Linyola tornava a marcar.\nLa segona part començava amb un marcador força ajustat, 3 a 1, però ben aviat, els locals van atacar en tromba la porteria del Laguna. En el minut 23 feien el quart; només uns segons després, el Laguna es marcava en pròpia porteria deixant un complicat 5 a 1 i un minut després, el Linyola anotava el sisè. Guillermo David López marcava el segon dels cambrilencs, però el Linyola va fer tres gols més entre els minuts 25 i 34. Ja a les acaballes del partit, el Laguna va poder maquillar una mica del marcador amb gols de Jaume Ortiz, dos gols d'Emilio Utrera i un altre de Guillermo David López. Entremig, el Linyola en va fer un altre gol deixant el definitiu 10 a 4.\nAmb aquest resultat, el Laguna segueix sent tercer del seu grup (13 punts) a falta de dos partits. Aquest proper cap de setmana es desplaçarà a la pista de l'Olímpic Floresta (cinquè classificat) i el 29 de maig rebrà la visita de l'actual líder del grup, el Pou Escorial (17 punts). La segona posició del grup és ocupada actualment pel Santpedor (16 punts).


Palau Cinquantenari * Pavelló 2 - El Saló del Manga més espectacular - Guia de Barcelona\nEl Saló del Manga més espectacular\nExhaurides les entrades del dissabte 1 de novembre\nDel 30/10/2014 al 02/11/2014\nInformació: 902233200 Web: www.ficomic.com\nEl Saló del Manga s’ha consolidat com una de les grans cites a Barcelona i enguany amplia la seva superfície i obrirà les portes al públic els quatre dies a les 9 del matí.\nLa Plaça Univers acollirà l’escenari, on tindran lloc els concursos de Cosplay, l’Anime Song Contest, exhibicions de balls asiàtics i actuacions musicals. El Palau 1 estarà dedicat a la gastronomia japonesa, jocs japonesos, videojocs i comptarà amb una sala d’actes oberta i el Palau 2 albergarà als expositors, el taller de manga, la zona infantil i exposicions així com l’espai L’esperit del Japó, on se celebraran activitats relacionades amb la cultura tradicional japonesa.\nEl XX Saló del Manga de Barcelona ja té confirmada la participació de destacats autors de manga japonesos com Kengo Hanazawa o Takeshi Obata.\nMés informació:EL XX SALÓ DEL MANGA DE BARCELONA se celebrarà del dijous 30 d´octubre al diumenge 2 de novembre en el recinte de Fira Barcelona Montjuïc. El certamen ocuparà el Palau 1, les dues plantes del Palau 2 i la plaça Univers, on estarà ubicat l´escenari. El Saló ocuparà aquesta edició un total de 50.000 metres quadrats. A més, s´amplien les horaris i el Saló obrirà les seves portes al públic tots quatre dies a les 9 del matí.LA PLAÇA UNIVERS acollirà l´escenari, on tindran lloc els concursos de Cosplay, l´Anime Song Contest, exhibicions de balls asiàtics i actuacions musicals. També hi haurà diversos espais de photo-call per tal que els cosplayers es puguin fer fotografies.EL PALAU 1 estarà dedicat a la gastronomia japonesa, jocs japonesos, videojocs, hi haurà una sala d´actes oberta i d´altres activitats.LA PLANTA BAIXA DEL PALAU 2 albergarà els expositors, el taller de manga, la zona infantil i exposicions. LA PLANTA SUPERIOR DEL PALAU 2, ANOMENADA 2.1, acollirà l´espai anomenat L´Esperit del Japó, en el que se celebraran activitats relacionades amb la cultura japonesa, les seves tradicions i les teràpies naturals.Les projeccions de pel·lícules es faran al MULTICINES ARENAS DE BARCELONA, situat al Centre Comercial Arenas de Barcelona, que està davant de Fira Barcelona Montjuïc.\nEntrada general de: 7 € Entrada reduïda: 5 €- carnet joveGrups escolars: 2 €Abonament 4 dies: 20 €.\nEl preu de l'entrada és per 1 diaLes entrades reduïdes i l'abonament de 4 dies només es podranadquirir a lestaquilles del salóEls visitants disfressatsde personatges manga,anime o videojocs,podran entrar gratis el divendres 31 d'octubre prèvia inscripció online.\nEs venen les entrades a El Corte Inglés *Plaça Catalunya. Venda d'entrades a partir del dia 16 de setembre\nEs venen les entrades a Centre Comercial El Corte Inglés *Avinguda Diagonal. Venda d'entrades a partir del dia 16 de setembre\nEs venen les entrades a El Corte Inglés *Avinguda Portal de l'Àngel. Venda d'entrades a partir del dia 16 de setembre\nEs venen les entrades a Fira Barcelona. Els dies del saló\nSe celebra a Palau Cinquantenari * Pavelló 2 - Fira Barcelona. Es venen les entrades a Ticketmaster. Venda d'entrades a partir del dia 16 de setembre\nSe celebra a Palau de Comunicacions *Pavelló 1 - Fira Barcelona. Aquest registre el podeu trobar a\nAparcament Rius i Taulet Av Reina Maria Cristina 16 (Sants-Montjuïc)\nRestaurant l'Àmfora Av Paral.lel 184 (Eixample)\nRestaurant Mejico C Mèxic 26 (Sants-Montjuïc)\nRestaurant Lujomar Montjuïc C Sant Fructuós 13 (Sants-Montjuïc)\nBar Restaurant Rias de Vigo Av Paral.lel 190 (Eixample)\nBar Montseny Av Paral.lel 206 (Eixample)\nMostra d'Art a la Plaça de Sarrià Quan:\nOn: Plaça de Sarrià Pl Sarrià 1 (Sarrià-Sant Gervasi)\nConmemoració del dia mundial de la lluita contra la sida Quan:\nOn: Centre Cívic El Sortidor Pl Sortidor 12 (Sants-Montjuïc)\nFira Nova Artesania a Les Rambles Quan:\nOn: Les Rambles (a la part de Santa Mònica) C la Rambla 1 (Ciutat Vella)\nFira de Brocanters del Moll de les Drassanes Quan:\nOn: Moll de Drassanes Pl Portal de la Pau 5 (Ciutat Vella)\nPl Catalunya 14 (Eixample)


Informació de la Ribera: ELS REGATISTES DE CULLERA LIDEREN ELS PRIMERS LLOCS DEL CAMPIONAT AUTONÒMIC DE CATAMARÀ\nELS REGATISTES DE CULLERA LIDEREN ELS PRIMERS LLOCS DEL CAMPIONAT AUTONÒMIC DE CATAMARÀ\nMarc Jovani i Rocío Piris revaliden el seu títol de campions autonòmics en la classe Hobie Cat 16\nEls passats dies 22 i 23 de març es va celebrar en aigües de La Pobla de Farnals el Trofeu Akuarela, Campionat Autonómic de Catamarans, organitzat pel Club de Regates de Pobla Marina, amb la colaboración de l’Ajuntament de la Pobla de Farnals, la Universitat Politècnica de València i la la Federación de Vela de la Comunitat Valenciana. El Trofeu AKUARELA s’ha celebrat per a Catamarans en Classe A, Hobie 16. FX, F18 i Classe Intersèries.\nEls regatistes del club nàutic de Cullera, Marc Jovani i Rocío Piris, han revalidat el seu títol de campions autonòmics en la seua classe el passat cap de setmana després de disputar dos úniques proves a causa del fort vent que va afectar el camp de regates i que va fer impossible la celebració de més proves durant el campionat.\nL’equip del Club Nàutic de Cullera Elecar 2001, format per Serafin Sanz i Paloma Certnetic, va ocupar la segona posició del campionat seguit per l’equip de la Universitat politècnica de València format per Antonio Llabrés i Ana Tomás.\nUn total de 30 embarcacions es van donar cita en esta prova autonòmica que va estar caracteritzada per una meteorologia desfavorable amb forts vents de ponent que van afectar els dos dies de regata.\nLa primera mànega de dissabte passat es va celebrar amb vent de ponent ratxós que se situava entorn dels 10 nucs i que va anar pujant al llarg de la primera prova.\nSegons explica l’equip de Cullera, “al tractar-se de vent de ponent estàvem condicionats a tindre moltes ratxes i rolades de fins a 20 graus. El camp de regates era una loteria ja que hi havia zones amb molt vent i altres sense vent”.\nL’equip de Jovani i Piris va realitzar una bona eixida en la primera mànega però les condicions variables del vent no els van afavorir i després d’una contínua lluita entre la resta d’embarcacions que lideraven les primeres posicions van arribar en quarta posició.\nDurant la segona mànega celebrada el dissabte es va mantindre el vent de ponent entre 15 i 17 nucs amb ratxes que pujaven fins als 22 nucs. Unes condicions complicades en el camp de regates que van fer que moltes embarcacions bolcaren i altres decidiren abandonar per les dures condicions de la prova.\nAl passar per la primera boia l’equip de Marc Jovani i Rocío Piris se situava en segona posició per darrere de l’equip de la Universitat politècnica i seguits de l’equip del CNC de Serafin Sanz i Paloma Cernetic.\nSegons expliquen els regatistes del Club nàutic de Cullera, “en la primera popa aconseguíem llevar-li la posició a l’equip de Llabres i Tomás. Vam optar per agafar el bord de terra perquè considerem que faria més vent i així vam aconseguir traure’ls més distància i arribar en primera posició”.\nFinalment, els dos equips del Club Nàutic de Cullera aconseguien les primeres posicions del campionat amb 5 punts i 6 punts seguits per l’equip de la Universitat politècnica de València d’Antonio Llabres i Ana Tomás amb 6 punts.\nDurant la jornada del diumenge es van mantindre les condicions de forts vents rafegosos de ponent. El comité de regates informava que eixirien les embarcacions però que estaven a l’espera de l’evolució de la meteorologia. A les 14 hores el comité va decidir cancel·lar les proves del diumenge consolidant-se les classificacions del dissabte que situaven als dos equips del Club Nàutic de Cullera com líders del campionat.


Compaginar activitat pública i privada (2): Què em convé més, cotitzar al RETA i/o a MEL? – El blog del teu col·legi professional\nCompaginar activitat pública i privada (2): Què em convé més, cotitzar al RETA i/o a MEL?\nRETA i MEL tenen diferents tipus de prestacions. Cal informar-se bé abans d’escollir entre un règim o altre\nQuan s’acaba el MIR pocs metges pensen en la seva jubilació. Acaben d’engegar una carrera professional i queda un llarg camí per endavant. Però el cert és que, en el cas que un metge vulgui treballar pel seu compte, o compaginar aquesta activitat amb l’exercici per compte aliè (majoritàriament, al sector públic), haurà de prendre decisions laborals que tindran conseqüències, no només en el seu dia a dia, sinó també en el futur, en la seva etapa com a metge jubilat.\nEls metges que volen exercir en l’àmbit privat per compte propi poden escollir entre donar-se d’alta al Règim General de Treballadors Autònoms (RETA) que ofereix la Seguretat Social o al règim de Metge d’Exercici Lliure (MEL), un producte de Mutual Mèdica que inclou un conjunt d’assegurances per cobrir les necessitats dels professionals que exerceixen l’activitat per compte propi.\nEn un article anterior explicàvem en quins casos és possible compaginar l’exercici de la medicina per compte propi amb la recepció de la pensió de jubilació. Ho podríem resumir de la següent manera: mentre que el règim MEL permet cobrar el 100% de la pensió de jubilació i continuar exercint de forma privada, el RETA ho limita a rebre un 50% de la pensió i amb condicions o a acollir-se a fórmules de jubilació activa. Sempre cal tenir en compte, però, que és possible passar del MEL al RETA però no a l’inrevés.\nTot i que s’ha intentat que la cobertura de MEL sigui el més semblant possible al règim d’autònoms, hi ha prestacions i cobertures que són diferents, més enllà del que respecta a la pensió i a la continuïtat de l’exercici.\nUs presentem quines són les principals diferències perquè pugueu escollir amb coneixement:\nPrincipals diferències entre RETA i MEL\nEn el RETA les aportacions al sistema públic són un sistema solidari i de repartiment tenint en compte les dades demogràfiques de la població. En canvi, les aportacions al MEL són individuals i es capitalitza segons les característiques del mutualista.\nLa Seguretat Social – ens públic- gestiona el RETA, mentre que Mutual Mèdica s’autogestiona amb els mateixos mutualistes.\nCotitzar al RETA exclou que es pugui escollir una alternativa. Però cotitzar al MEL permet donar-se d’alta més endavant al RETA.\nEn el RETA, la llei assigna qui són els beneficiaris de les prestacions. En règim MEL, l’elecció dels beneficiaris és a voluntat pròpia del mutualista.\nEn el RETA, les prestacions públiques estan limitades. En canvi, en MEL és compatible cobrar dos pensions sense límit.\nQuan la directora de vendes de Medicorasse, la corredoria d’assegurances del CoMB, Mayka Sánchez, ha d’explicar als col·legiats quina és la millor opció per als metges, sempre recorre a la següent taula. Cada situació és única i tots dos règims tenen els seus pros i contres.\nRetorn del gairebé el 50% de la quota si el professional cotitza en el Règim General de la Seguretat Social (RGSS) en la base màxima. Concurrent amb les prestacions de la Seguretat Social en doble cotització en el cas de cotitzar al màxim.\nEl professional que únicament treballa per compte propi té dret a la targeta sanitària. Per rebre les prestacions d’invalidesa, mort i jubilació cal cotitzar els anys i dies establerts. No són prestacions immediates.\nNo hi ha exclusions d’acceptació per temes de salut. En el cas dels professionals que combinen la seva activitat per compte aliena amb l’activitat per compte propi, la quota es converteix en una despesa afegida sempre i quan estiguin cotitzant al màxim.\nL’Estat garanteix la solvència. En el moment de deixar de realitzar activitat pública (jubilació) si es vol continuar realitzant activitat privada es pot percebre, com a màxim, el 50% de la pensió pública.\nDeducció fiscal de les quotes.\nCompatibilitat amb l’activitat pública. La prestació de Mutual Mèdica se suma a les prestacions de la Seguretat Social. Per als professionals que treballen per compte propi la quota del RETA és similar.\nLa deducció fiscal de les quotes. No dona dret a la targeta sanitària ni a quadre mèdic. Té una cobertura que es diu mutual servei, que és una assistència en viatge.\nLa quota de Mutual Mèdica té una part de risc i una part important (180/mes) que es pot capitalitzar a final de període amb un capital final.\nPer rebre les prestacions de Vida, IT i invalidesa no cal haver cotitzat un mínim d’anys, tal com passa amb RETA.\nActua com una assegurança privada.\nPosted in Aspectes legals, JubilacióEtiquetat Jubilació, MEL, Metge d’Exercici Lliure, Mutual Mèdica, Règim General de Treballadors Autònoms, RETA, Seguretat Social\n“L’activitat física és la medicina més barata, i amb millors resultats que tenim”\nOne thought on “Compaginar activitat pública i privada (2): Què em convé més, cotitzar al RETA i/o a MEL?”\nRetroenllaç: Adéu, 2018! – El blog del teu col·legi professional


El Govern de la Generalitat aportarà 31 milions d'euros al sector cultural per pal·liar l'aturada provocada pel Covid-19 - Web del Consell Comarcal del Moianès\nData i hora oficial 05.06.2020 | 12:34\nWeb del Consell Comarcal del Moianès Actualitat Ensenyament\nEl Govern de la Generalitat aportarà 31 milions d'euros al sector cultural per pal·liar l'aturada provocada pel Covid-19\nDivendres, 17 d'abril de 2020 a les 00:00\nEl Departament de Cultura de la Generalitat de Catalunya ha anunciat un primer paquet de mesures que aportarà 31 milions d’euros al sector cultural amb l’objectiu de minimitzar l’afectació de l’aturada d’activitats pel coronavirus.\nEl Govern presenta la línia de crèdit ICF - Cultura i Liquiditat, dotada amb 10 milions que es poden sol·licitar en quantitats que oscil·len entre els 20.000 i els 300.000 euros, retornables a 5 anys i amb el primer any de carència, de manera que només es paguen interessos. L'Institut Català de les Empreses Culturals (ICEC) valorarà l'elegibilitat dels projectes i s'ha establert un mecanisme amb Institut Català de Finances (ICF) per agilitzar el procediment de concessió.\nPer ajudar a pagar els interessos del primer any de la línia de crèdit ICF – Cultura i Liquiditat, també es crea la subvenció Línia Interessos Covid a través de l’ICEC. La intenció d’aquesta línia és injectar liquiditat via préstec sense cost el primer any de crisi. La dotació prevista és de 350.000 euros.\nD’altra banda, el Departament de Cultura convocarà diverses línies d’ajut directe extraordinari amb motiu de l’estat d’alarma, a les quals es podran acollir tots els destinataris habituals de les línies de subvencions que convoca el Departament.\nPer consultar el pla de rescat del sector cultural davant la crisi del Covid-19, feu clic aquí.\nDarrera actualització: 17.04.2020 | 08:33\npdf Pla de rescat del sector cultural davant la crisi de la COVID-19


Mostra de quaderns escolars | Els mestres de la República a Manresa. Trajectòries, pedagogies i depuracions\nMostra de quaderns escolars\nNovembre-desembre de 1937: quadern escolar en el qual es treballava sobre l’ús correcte dels temps verbals, problemes matemàtics, història i ortografia catalana i castellana. (Donació particular – Museu Comarcal de Manresa)\nAbril-maig de 1938: imatges d’un quadern escolar, en el qual es pot veure l’aprenentatge del català i del castellà a través del treball ortogràfic, així com també la pràctica cal·ligràfica, la resolució de problemes i el coneixement de la geografia catalana i peninsular. (Donació particular – Museu Comarcal de Manresa)\nCurs 1938-1939: selecció de fotografies d’un quadern escolar de càlcul del Grup Escolar Llibertat de Manresa elaborat per un alumne de 13 anys. En el contingut es poden veure diferents tipus de problemes matemàtics. (Donació particular – Museu Comarcal de Manresa)\nAgost de 1938: quadern escolar en el qual s’observa el treball escolar diari, centrat tant en la resolució de problemes matemàtics, com en el coneixement de les llengües catalana i castellana, així com en la geografia i la història. (Donació particular – Museu Comarcal de Manresa)\nNova organització escolar\nGrup Escolar Renaixença\nCens i estadístiques escolars\nMostra de llibres de text de la República\nQuadern de rotació del mestre Albagés


Apartment Vallorcine Mont-Blanc & Spa.2 Chamonix França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Vallorcine Mont-Blanc & Spa.2Apartament-, Vallorcine, Chamonix, França, 74660 - Veure al mapaApartment Vallorcine Mont-Blanc & Spa.2Veure més fotosVeure més fotosVeure totes les 24 fotos\nSi el que està buscant és per un hotel ben situat a Vallorcine, no busqui més enllà de Apartment Vallorcine 2. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Vallorcine 2 és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, habitació familiar. L'ambient de Apartment Vallorcine 2 es reflexa en cada habitació. forn microones, renta vaixelles, plat de dutxa, banyera, rentadora són només algunes de les comoditats a la vostra disposició. L'hotel ofereix instal.lacions fantàstiques, incloses piscina exterior, massatge, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Apartment Vallorcine 2.